**Семинарски рад** представља обраду изабране теме, која је заснована на **спроведеним истраживањима**. Кроз ово истраживање, студент показује своје **теоријско и практично знање** као и способност самосталног служења како домаћом тако и иностраном литературом у писменој обради. Студент свој истраживачки семинарски рад може предати у штампаној и електронској форми без излагања где може добити минимум 5 поена, и са усменим излагањем рада максимум 10 поена.

**Циљ писања семинарског рада** јесте да студент прошири своје теоријско и практично знање из области рачуноводства, затим да развија способност употребе различитих извора домаће и стране литературе, да се самостално упозанје са научним садржајем, да савлада терминологију струке и пре свега усаврши вештину писања.

**Дужина семинарског рада** износи од 10 до 15 куцаних (нумерисаних) страна који треба садржати:

****

1. ***насловну страну***
2. ***садржај***
3. ***увод,***
4. ***разраду,***
5. ***закључак и***
6. ***литературу.***
* **Насловна страна** се састоји од назива и лого установе, теме семинарског рада, подаци о студенту и професору стручног предмета.
* **Садржај** показује приказ семинарског рада по одређеним странама
* **Увод** треба да садржи краћи пасус тј, да наводи како је спровео своје истраживање. Увод се пише на почетку пре саме обраде теме.
* **Разрада теме** треба да објасни, опише и аргументује тему. Уколико је тема опширна онда треба ставити подпоглавља главног дела семинарског рада.
* **Закључак теме**  се пише на крају обрађеног рада. Студент у том делу треба дати свој став и критички осврт на тему коју је обрадио. Закључак треба обухватати цео рад.
* **Литература теме** је последња фаза где студент набраја коришћену литератуту за истраживање семинарског рада. Литература се набраја азбучним редом.

**Пажња:** При изради семинарског рада студент треба користити поред основне литературе књигу „Рачуноводство хотелских предузећа“,(2018) аутора др Здравке Петковић и др Мирјане Медојевић.

* **Пример набрајања литературе књиге**:

 [1] Петковић, З., Медојевић, М., (2018), Рачуноводство хотелских предузећа, Висока хотелијерска школа струковних студија, Београд.

* **Пример набрајања литературе часописа:**

 [1] Ђукић, Т., (2002), *Динамички аспект ликвидности*, Економске теме, бр. 6, Економски факултет, Ниш, сатр 225-245

* **Пример набрајања литературе интернета:**

 [1] [*http://www.nbs.yu/export/internet/cirilica/65/65\_1\_3/index.html*](http://www.nbs.yu/export/internet/cirilica/65/65_1_3/index.html) (Pristup: 30.11.2023.)

**Предаја семинарског рада:** Пре предаје и слања семинарског рада треба вршити проверу текста и речи да ли су граматички исправне и јасне. Семинарски рад се штампа једнострано и коричи се меким спиралним повезом, као и послати у електронском облику на меил предметном професору:petzdravka@gmail.com